text: Калі якая-небудзь сям’я аб’яўляла, што ёй удалося сабраць грошы на пераезд і прайсці бясконцыя пасткі і капканы, якія расстаўляла польская адміністрацыя, то радаваліся ўсе суседзі. Навіна імгненна аблятала мястэчка, і жыхары ладзілі агульнае свята, быццам перамаглі яны ўсе. Праводзіць новых перасяленцаў на вакзал, які знаходзіўся ў дзесяці кіламетрах ад Вішнева (ст. Багданаў), таксама выходзілі мястэчкам. Працэсія па дарозе на станцыю пела гімны ў гонар такой падзеі.